SET50 โดนถล่มขายยับ! IVL หนักสุดดิ่ง 6% เหลือรอด PTTEP ยืนบวก 1%
SET50 โดนถล่มขายยับ! IVL หนักสุดดิ่ง 6% เหลือรอด PTTEP ยืนบวก 1%
SET50 โดนถล่มขายยับ! IVL หนักสุดดิ่ง 6% เหลือรอด PTTEP ยืนบวก 1%
8 ม.ค. 2563

สืบเนื่องจาก ดัชนีตลาดหุ้นไทย SET ล่าสุด ณ เวลา 11.43 น. อยู่ที่ระดับ 1,562.11 จุด ลดลง 23.12 จุด หรือ 1.46% สูงสุดที่ 1,572.03 จุด ต่ำสุดที่ 1,559.44 จุด มูลค่าการซื้อขาย 2.91 หมื่นล้านบาท
“ข่าวหุ้นธุรกิจออนไลน์” จึงได้ทำการสำรวจราคาหุ้นในกลุ่มดัชนี SET50 พบว่า มีเพียงราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP เท่านั้นที่ปรับตัวขึ้นอยู่ในแดนบวก โดยอยู่ที่ระดับ 134.50 บาท บวก 1.50 บาท หรือ 1.13% ด้วยมูลซื้อขาย 1.75 พันล้านบาท
ขณะที่บริษัท อินโดรามา เวนเจอร์ส จำกัด (มหาชน) หรือ IVL ปรับตัวลดลงมากที่สุด โดยอยู่ที่ระดับ 31.25 บาท ลบ 2 บาท หรือ 6.02% ด้วยมูลซื้อขาย 1.10 พันล้านบาท ดังนี้

ทั้งนี้ บล.ฟินันเซีย ไซรัส ระบุในบทวิเคราะห์ว่า ตลาดหุ้นไทยเช้านี้ปรับตัวลงตามที่คาดไว้ เป็นไปในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเช้านี้ต่างปรับตัวลงกันหมด เช่นเดียวกับดาวโจนส์ฟิวเจอร์ที่ช่วงเช้าร่วงไป 300-400 จุด แต่ตอนนี้ก็ติดลบราว 80 จุด เนื่องจากมีความกังวลหลังจากที่อิหร่านได้โจมตีฐานทัพของสหรัฐฯในอิรัก ทำให้สถานการณ์มีความตึงเครียดมากขึ้น และความเสี่ยงที่เพิ่มขึ้นทำให้ตลาดผันผวนได้ พร้อมให้แนวรับ 1,560-1,570 จุด ส่วนแนวต้าน 1,575 จุด
ส่วนราคาหุ้น PTTEP ปรับตัวขึ้นสวนทางตลาดโดยรวม ขานรับราคาน้ำมันฟิวเจอร์สที่พุ่งขึ้นในเช้านี้ หลังจากที่เกิดความตึงเครียดสถานการณ์ในตะวันออกกลาง จากที่อิหร่านได้ทำการโจมตีฐานทัพของสหรัฐฯในอิรัก
อย่างไรก็ดี มองว่าราคาน้ำมันได้ปรับตัวขึ้นไปมากพอควรแล้ว จึงมองเมื่อราคาน้ำมันวิ่งเข้าใกล้ระดับ 70 เหรียญฯ/บาร์เรล อาจเผชิญแรงขายทำกำไรออกมาได้